CELEX: 62016TN0069
Language: da
Date: 2016-02-16 00:00:00
Title: Sag T-69/16: Sag anlagt den 16. februar 2016 — Ateknea Solutions Catalonia mod Kommissionen

10.5.2016   
            
            
               DA
            
            
               Den Europæiske Unions Tidende
            
            
               C 165/14
            
         Sag anlagt den 16. februar 2016 — Ateknea Solutions Catalonia mod Kommissionen
   (Sag T-69/16)
   (2016/C 165/15)
   Processprog: engelsk
   
      Parter
   
   
      Sagsøger: Ateknea Solutions Catalonia, SA (Barcelona, Spanien) (ved advokaterne M. Troncoso Ferrer, C. Ruixó Claramunt og S. Moya Izquierdo)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Søgsmålet antages til realitetsbehandling og anses for begrundet.
            
         
               —
            
            
               Det fastslås, at Kommissionen har tilsidesat sine kontraktmæssige forpligtelser, og den tilpligtes at betale sagsøgeren et samlet beløb på 1 634 990,62 EUR (svarende til (i) 943 046,54 EUR da de af CTT (Centre de Transferencia de Tecnología S.L.) afholdte omkostninger, herunder deres indirekte omkostninger, skal anses for udgifter til interne konsulenter; (ii) 96 358,10 EUR som ulovligt krævet konventionalbod; og (iii) 595 585,98 EUR som kontraktmæssig erstatning), der skal øges med renter i henhold til kontraktens artikel II.28.7 med den sats, som Den Europæiske Centralbank anvender på sine vigtigste refinansieringstransaktioner, og som offentliggøres i Den Europæiske Unions Tidende, C-udgaven pr. den første kalenderdag i forfaldsmåneden, forhøjet med tre et halvt procentpoint indtil fuldstændig betaling har fundet sted.
            
         
               —
            
            
               Subsidiært tilpligtes Kommissionen at betalte sagsøgeren et samlet beløb på 1 303 303,98 EUR (svarende til 753 533,00 EUR da de af CTT afholdte omkostninger, herunder deres indirekte omkostninger, skal anses for eksterne udgifter, (ii) 73 873,27 EUR som ulovligt krævet konventionalbod og (iii) 475 897,71 EUR som kontraktmæssig erstatning), der skal øges med renter i henhold til kontraktens artikel II.28.7 med den sats, som Den Europæiske Centralbank anvender på sine vigtigste refinansieringstransaktioner, og som offentliggøres i Den Europæiske Unions Tidende, C-udgaven pr. den første kalenderdag i forfaldsmåneden, forhøjet med tre et halvt procentpoint indtil fuldstændig betaling har fundet sted.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerens søgsmål er baseret på artikel 272 TEUF i relation til den voldgiftsbestemmelse, der er indeholdt i flere kontrakter, indgået mellem sagsøgeren og Europa-Kommissionen inden for 6. rammeprogram for forskning og teknologisk udvikling (»FP 6«).
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om, at Kommissionen har anlagt åbenbart urigtige skøn vedrørende de faktiske omstændigheder, der medfører en tilsidesættelse af de almindelige betingelser, der finder anvendelse på FP 6-kontrakter og de finansielle retningslinjer.
            
         
               2.
            
            
               Andet anbringende om, at der foreligger en tilsidesættelse af princippet om beskyttelse af den berettigede forventning.
            
         
               3.
            
            
               Tredje anbringende om, at der foreligger en tilsidesættelse af ligebehandlingsprincippet.
            
         
               4.
            
            
               Fjerde anbringende om, at der foreligger en tilsidesættelse af de principper, der gælder for Kommissionens opfyldelse af kontrakter, dvs. princippet om god tro og princippet om god forvaltningsskik.